นอภ.โต้ที่ดิน-นำที่ดิน 1000 ไร่คืนหลวง
จากกรณีที่นายวีระศักดิ์ ฤทธิโสม อายุ 34 ปี พร้อมด้วยชาวบ้านอีก 2 ราย คือ ใน ต.นาพญา นำผู้สื่อข่าวลงพื้นที่พร้อมวิงวอน จนท.ที่เกี่ยวข้องลงมาตรวจสอบที่ดินสาธารณะ ทุ่งเลี้ยงสัตว์นาพญา นับ 1,000 ไร่ แต่มีชาวบ้านและนายทุนหลายรายรุกขอออก น.ส.3 ทั้งที่บริเวณดังกล่าวเป็นเขตพื้นที่สาธารณะ ทุ่งเลี้ยงสัตว์นาพญา ซึ่งเคยมีนับ 1,000 ไร่ อีก 900 กว่าไร่หายไปไหน ขณะที่เจ้าหน้าที่ที่ดินหลังสวนออกมาชี้แจงไม่ได้เลือกปฏิบัติ ยันทำตามขั้นตอนกฎหมาย,ความคืบหน้าบ่ายวันที่ 25 เม.ย. ณ ที่ว่าการอำเภอหลังสวน อ.หลังสวน จ.ชุมพร นายวีระศักดิ์ ฤทธิโสม อายุ 34 ปี และนายปรีชา จินาเพ็ญ อายุ 73 ปี ชาวบ้านหมู่ที่ 9 ต.นาพญา ได้นำเอกสารที่ดินเข้าพบ ว่าที่ ร.ต.กิตติภพ รอดดอน นอภ.หลังสวน เพื่อขอความเป็นธรรมและให้ดำเนินการตรวจสอบที่สาธารณะ ทุ่งเลี้ยงสัตว์นาพญา ซึ่งเคยมีนับ 1,000 ไร่ อีก 900 กว่าไร่หายไปไหน พร้อมมอบเอกสารที่ไปขอคัดสำเนาจากสำนักงานที่ดินจังหวัดชุมพร สาขาหลังสวน เพื่อให้ นอภ.หลังสวนและหน่วยงานที่เกี่ยวข้องพิจารณา ตรวจสอบข้อเท็จจริง,ด้านว่าที่ ร.ต.กิตติภพ รอดดอน นอภ.หลังสวน เปิดเผยว่า กรณีดังกล่าว อ.หลังสวน ได้ยื่นเรื่องให้ เจ้าหน้าที่ที่ดินหลังสวนตรวจสอบรังวัดที่สาธารณะ ทุ่งเลี้ยงสัตว์นาพญา ซึ่งเคยมีนับ 1,000 ไร่เพื่อออก นสล.หลายครั้ง แต่ก็ติดปัญหาเนื่องจากพื้นที่ส่วนนี้ชาวบ้านได้มีการบุกรุกมาหลายสิบปีและที่ดินส่วนใหญ่มีการออก น.ส.3 ไปเกือบหมด ทำให้ผู้นำชุมชนที่อำเภอตั้งขึ้นไม่กล้านำชี้แปลงที่มีเอกสารสิทธิ จึงนำชี้แค่เพียงจุดเดียวคือที่ดินของนายวีระศักดิ์และชาวบ้านอีก 2 ราย เท่านั้น เนื่องจากไม่มีเอกสารสิทธิใดๆ,ซึ่งแนวทางแก้ไขจะให้เจ้าหน้าที่ที่ดินตรวจสอบแนวเขต ทุ่งเลี้ยงสัตว์นาพญา ทั้งหมดซึ่งมีนับ 1,000 ไร่ ว่าอยู่บริเวณใดบ้าง ติดเขตแดนของใครบ้าง ทำไมถึงเหลือเพียงแค่ 40 ไร่ ส่วนจะไปทับที่ใครก็ต้องนำหลักฐานมาแสดงและต่อสู้กันตามกระบวนการของกฎหมาย ไม่ใช่อ้างว่าที่ดำเนินการรังวัดไม่ได้เพราะผู้นำชุมชนไม่นำชี้ ส่วนที่ดินที่ได้มีการออก น.ส.3 ไปแล้วก็จะต้องทำการตรวจสอบหาข้อเท็จจริงกันต่อไป เพราะขณะนี้มีหน่วยงานของ ป.ป.ช. ตำรวจ เจ้าหน้าที่ที่ดิน ทหาร และหน่วยงานที่เกี่ยวข้องได้ลงมาติดตามกรณีดังกล่าว และจะร่วมกันสางปัญหาที่ดินแปลงดังกล่าวซึ่งเรื้อรังมาตั้งแต่ปี 2520 กันต่อไป.
จากกรณีที่นายวีระศักดิ์ ฤทธิโสม อายุ 34 ปี พร้อมด้วยชาวบ้านอีก 2 ราย คือ ใน ต.นาพญา นำผู้สื่อข่าวลงพื้นที่พร้อมวิงวอน จนท.ที่เกี่ยวข้องลงมาตรวจสอบที่ดินสาธารณะ ทุ่งเลี้ยงสัตว์นาพญา นับ 1,000 ไร่
ทุ่งเลี้ยงสัตว์นาพญา,ที่ดินสาธารณะ,หลังสวน,รุกที่,ชุมพร